Davis Cup
Store norske leksikon,Sport og spill,Ballsport,Racketsport,Tennis
Davis Cup er et evigvandrende trofé i tennis. Det ble oppsatt i 1900 av amerikaneren Dwight Filley Davis (1879–1945) til en landskamp mellom USA og Storbritannia, hvor han selv deltok. Trofeet tildeles nå vinneren av en årlig turnering for nasjonslag (menn), som spilles etter utslagsmetoden.
Hvert lag består av 2–4 spillere, og en landskamp varer normalt i tre dager og omfatter fire singlekamper og én doublekamp på utendørs eller innendørs bane. Pokalfinalen går fra 1981 mellom de to gjenværende lagene i en verdensgruppe, som omfatter 16 nasjoner. Øvrige land spiller i gruppe 1, 2, 3 eller 4, som alle er delt inn i tre geografiske soner, med mulighet til å kvalifisere seg til verdensgruppen.Norge deltok for første gang i 1928. Beste prestasjon var i 1995, da det norske laget tapte kvalifiseringsspill mot Belgia om en plass i verdensgruppen. Historikk USA vant i 1900 og neste gang det ble arrangert i 1902. I 1904 deltok også Belgia og Frankrike. I 1912 kom turneringen inn under Det internasjonale tennisforbundets overoppsyn og er etter hvert blitt verdensomfattende.Den er arrangert hvert år unntatt 1901, 1910, 1915–1918 og 1940–1945. I 1923 ble nasjonene delt inn i geografiske soner, og konkurransen, som opprinnelig var for amatører, ble i 1970 åpnet for profesjonelle spillere. Fra 1972 mistet foregående års vinner retten til å gå direkte til finalen og velge spillested. Vinnere År Vinnernasjon     1900 USA   1901 Ikke arrangert   1902 USA   1903–1906 Storbritannia   1907–1909 Australasia1    1910 Ikke arrangert   1911 Australasia1    1912 Storbritannia   1913 USA   1914 Australasia1    1915–1918 Ikke arrangert   1919 Australasia1    1920–1926 USA   1927–1932 Frankrike   1933–1936 Storbritannia   1937–1938 USA   1939 Australia   1940–1945 Ikke arrangert   1946–1949 USA   1950–1953 Australia   1954 USA   1955–1957 Australia   1958 USA   1959–1962 Australia   1963 USA   1964–1967 Australia   1968–1972 USA   1973 Australia   1974 Sør-Afrika   1975 Sverige   1976 Italia   1977 Australia   1978–1979 USA   1980 Tsjekkoslovakia   1981–1982 USA   1983 Australia   1984–1985 Sverige   1986 Australia   1987 Sverige   1988–1989 Vest-Tyskland   1990 USA   1991 Frankrike   1992 USA   1993 Tyskland   1994 Sverige   1995 USA   1996 Frankrike   1997–1998 Sverige   1999 Australia   2000 Spania   2001 Frankrike   2002 Russland   2003 Australia   2004 Spania   2005 Kroatia   2006 Russland   2007 USA   2008-2009 Spania   2010 Serbia   2011 Spania   2012 Tsjekkia   2013 Tsjekkia   2014 Sveits   2015 Storbritannia   2016 Argentina   2017 Frankrike   2018 Kroatia   2019 Spania    1 Australia og New Zealand felles lag Land Antall     USA 32     Australia1  28   Storbritannia 10   Frankrike 9   Sverige 7   Spania 6   Tyskland2  3   Tsjekkia 2   Russland 2   Kroatia 2   Argentina 1   Italia 1   Serbia 1   Sveits 1   Sør-Afrika 1   Tsjekkoslovakia 1    1Australia og New Zealand (Australasia) t.o.m. 19122Vest-Tyskland t.o.m. 1989 Les mer i Store norske leksikon tennis